A4-0043/99

Πρόταση κανονισμού του Συμβουλίου σχετικά με τον καθορισμό των τρίτων χωρών των οποίων οι υπήκοοι πρέπει να διαθέτουν θεώρηση κατά τη διέλευση των εξωτερικών συνόρων των κρατών μελών (COM(93)0684 - C3-0012/94) και τον προσανατολισμό του Συμβουλίου σχετικά με την πρόταση κανονισμού του Συμβουλίου για τον καθορισμό των τρίτων χωρών των οποίων οι υπήκοοι πρέπει να είναι κάτοχοι θεώρησης κατά τη διέλευση των εξωτερικών συνόρων των κρατών μελών (11323/97- C4-0665/97 - 97/0922(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Πρόταση κανονισμού (ΕOΚ) του Συμβουλίου που βασίζεται στο άρθρο 100Γ της Συνθήκης για την Ευρωπαϊκή Κοινότητα, όσον αφορά τον προσδιορισμό των τρίτων χωρών των οποίων οι υπήκοοι πρέπει να είναι κάτοχοι θεώρησης κατά τη διέλευση των εξωτερικών συνόρων των κρατών μελών.

>Κείμενο μετά την ψηφοφορία στο ΕΚ>

Πρόταση

προσωρινού κανονισμού (ΕOΚ) του Συμβουλίου που βασίζεται στο άρθρο 100Γ της Συνθήκης για την Ευρωπαϊκή Κοινότητα, όσον αφορά τον προσδιορισμό των τρίτων χωρών των οποίων οι υπήκοοι πρέπει να είναι κάτοχοι θεώρησης κατά τη διέλευση των εξωτερικών συνόρων των κρατών μελών.

(Τροπολογία 2)

Πριν από την πρώτη αιτιολογική σκέψη, νέα αιτιολογική σκέψη

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη το γεγονός ότι η Συνθήκη του Άμστερνταμ, η οποία θα πρέπει να τεθεί σε εφαρμογή εντός συντόμου χρονικού διαστήματος, έχει επιφέρει σημαντικές τροποποιήσεις στη Συνθήκη για την Ίδρυση της Ευρωπαϊκής Κοινότητας,

(Τροπολογία 3)

Πριν από την πρώτη αιτιολογική σκέψη, νέα αιτιολογική σκέψη 1α

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι στη Συνθήκη του Άμστερνταμ τα θέματα θεώρηση, άσυλο, μετανάστευση και άλλοι τομείς πολιτικής που έχουν σχέση με την ελεύθερη κυκλοφορία των προσώπων, θα πρέπει να μεταφερθούν από τον Τίτλο VI και να τύχουν κοινοτικής ρύθμισης σε ένα νέο τίτλο,

(Τροπολογία 4)

Πρώτη αιτιολογική σκέψη και αιτιολογικές σκέψεις 1α, 1β και 1γ (νέες)

>Αρχικό κείμενο>

εκτιμώντας ότι το άρθρο 100Γ της Συνθήκης απαιτεί από την Κοινότητα να καθορίζει τις τρίτες χώρες εκείνες των οποίων οι υπήκοοι πρέπει να διαθέτουν θεώρηση κατά τη διέλευση των εξωτερικών συνόρων των κρατών μελών[semigr ] ότι η θέση του στη Συνθήκη δείχνει ότι το εν λόγω άρθρο αποτελεί αναπόσπαστο τμήμα των διατάξεων σχετικά με την εσωτερική αγορά,

>Κείμενο μετά την ψηφοφορία στο ΕΚ>

εκτιμώντας ότι το άρθρο 100Γ της Συνθήκης

ορίζει ότι είναι απαραίτητο να προσδιορίζονται οι τρίτες χώρες εκείνες των οποίων οι υπήκοοι πρέπει να διαθέτουν θεώρηση κατά τη διέλευση των εξωτερικών συνόρων των κρατών μελών,

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι τα κράτη μέλη πρέπει να μην επιβάλλουν απαιτήσεις για θεωρήσεις σε χώρες οι οποίες για λόγους αντικειμενικούς έχουν εξαιρεθεί από τον εν λόγω κατάλογο,

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι καμία τρίτη χώρα των οποίων σήμερα οι κάτοικοι δεν χρήζουν θεώρησης για να εισέρχονται σε ένα κράτος μέλος δεν θα πρέπει να αναγράφεται στον «αρνητικό κατάλογο» αυτών των χωρών των οποίων οι κάτοικοι είναι υποχρεωμένοι να έχουν θεώρηση σύμφωνα με τον ανωτέρω κανονισμό,

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι το άρθρο 3, σημείο δ της Συνθήκης, προβλέπει ότι οι δραστηριότητες της Κοινότητας περιλαμβάνουν μέτρα σχετικά με την είσοδο και κίνηση των προσώπων στην εσωτερική αγορά όπως αναφέρεται στο άρθρο 100Γ,

(Τροπολογία 5)

Αιτιολογική σκέψη 1δ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- εκτιμώντας ότι κατά την κατάρτιση του κοινού καταλόγου που περιλαμβάνεται στο παράρτημα του παρόντος κανονισμού, πρέπει να ληφθούν υπόψη οι κίνδυνοι που συνδέονται με την ασφάλεια και τη λαθρομετανάστευση[semigr ]

(Τροπολογία 6)

Δεύτερη αιτιολογική σκέψη

>Αρχικό κείμενο>

ότι σύμφωνα με την τρίτη παράγραφο του άρθρου 3 Β της Συνθήκης, η δράση της Κοινότητας δεν υπερβαίνει τα αναγκαία όρια για την επίτευξη των στόχων της παρούσας συνθήκης[semigr ] ότι η αμοιβαία αναγνώριση μεταξύ των κρατών μελών των θεωρήσεων που έχουν εκδοθεί από αυτά, και η οποία είναι απαραίτητη για να δοθεί πλήρης ισχύς στο άρθρο 100 Γ, αποτελεί ουσιαστικό συνοδευτικό μέτρο για την επίτευξη του στόχου που αναφέρεται στο άρθρο 7 Α όσον αφορά την ελεύθερη κυκλοφορία των προσώπων,

>Κείμενο μετά την ψηφοφορία στο ΕΚ>

ότι η αμοιβαία αναγνώριση της εκδοθείσας θεώρησης, βάσει του άρθρου 100 Γ, δεν προβλέπεται ρητώς στο εν λόγω άρθρο, αλλά ότι μία ρύθμιση όπου θα απουσιάζει αυτή η αμοιβαία αναγνώριση θα ακυρώνει, σχεδόν στο σύνολό του, το ουσιαστικό περιεχόμενο του άρθρου 100 Γ,

(Τροπολογία 7)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η επί του παρόντος εγκριθείσα νομοθετική ρύθμιση είναι προσωρινή δεδομένου ότι το Ευρωπαϊκό Κοινοβούλιο και η Ευρωπαϊκή Επιτροπή επιθυμούν εκτεταμένη εναρμόνιση της πολιτικής σχετικά με τη θεώρηση, ότι η Επιτροπή έχει ήδη υποσχεθεί, εντός ολίγων μηνών μετά τη θέση σε εφαρμογή των τροποποιήσεων, να υποβάλει πρόταση σύμφωνα με τη Συνθήκη του Άμστερνταμ και ότι, επιπλέον, θα πρέπει να εδραιωθεί η πρόοδος που πραγματοποιήθηκε από την Ομάδα του Σένγκεν στο πλαίσιο του κοινοτικού κεκτημένου,

(Τροπολογία 8)

Τέταρτη αιτιολογική σκέψη

>Αρχικό κείμενο>

εκτιμώντας ότι σκοπός του άρθρου 100Γ είναι να εναρμονιστούν οι σχετικοί κανονισμοί και πρακτικές που θα ισχύουν στα κράτη μέλη[semigr ] ότι οι αποκλίσεις μεταξύ των κανονισμών και των πρακτικών στα κράτη μέλη θα πρέπει να επιτραπούν για μια περιορισμένη περίοδο με τη μορφή μεταβατικού μέτρου, υπό την προϋπόθεση ότι δεν πρόκειται να εφαρμόζονται έλεγχοι αντίθετοι με το άρθρο 7Α[semigr ] ότι το μεταβατικό αυτό καθεστώς θα λήξει στις 30 Ιουνίου 1996 και πριν από την ημερομηνία αυτή το Συμβούλιο θα αποφασίσει για κάθε τρίτη χώρα κατά πόσον οι υπήκοοί της πρέπει να διαθέτουν θεώρηση ή απαλλάσσονται από την εν λόγω απαίτηση,

>Κείμενο μετά την ψηφοφορία στο ΕΚ>

εκτιμώντας ότι σκοπός του άρθρου 100Γ είναι να εναρμονιστούν οι σχετικοί κανονισμοί και πρακτικές που θα ισχύουν στα κράτη μέλη[semigr ] ότι οι αποκλίσεις μεταξύ των κανονισμών και των πρακτικών στα κράτη μέλη θα πρέπει να επιτραπούν για μια περιορισμένη περίοδο με τη μορφή μεταβατικού μέτρου, υπό την προϋπόθεση ότι δεν πρόκειται να εφαρμόζονται έλεγχοι αντίθετοι με το άρθρο 7Α[semigr ] ότι το μεταβατικό αυτό καθεστώς θα λήξει στις

30 Ιουνίου 1999 και πριν από την ημερομηνία αυτή το Συμβούλιο θα αποφασίσει για κάθε τρίτη χώρα κατά πόσον οι υπήκοοί της πρέπει να διαθέτουν θεώρηση ή απαλλάσσονται από την εν λόγω απαίτηση,

(Τροπολογία 9)

Έκτη αιτιολογική σκέψη

>Αρχικό κείμενο>

ότι η πληροφορία που προβλέπεται στο άρθρο 1, παράγραφος 3, του εν λόγω κανονισμού πρέπει να δημοσιεύεται προτού τεθούν σε ισχύ το άρθρο 1, παράγραφοι 1 και 2 και το άρθρο 2[semigr ] ότι είναι κατά συνέπεια απαραίτητο οι διατάξεις αυτές να αρχίσουν να εφαρμόζονται ένα μήνα μετά την έναρξη ισχύος του κανονισμού,

>Κείμενο μετά την ψηφοφορία στο ΕΚ>

ότι όλα τα κράτη μέλη θα πρέπει να προβούν συγχρόνως σε εναρμόνιση της πολιτικής σχετικά με τη θεώρηση, δεδομένου, διαφορετικά, θα τεθούν σε κίνδυνο η ελεύθερη κυκλοφορία των προσώπων, μία δίκαιη πολιτική ασύλου, η εναρμόνιση της νομοθεσίας σχετικά με τη μετανάστευση, η καταπολέμηση της παράνομης μετανάστευσης και οι αποτελεσματικοί έλεγχοι στα εξωτερικά σύνορα,

(Τροπολογία 10)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι στον κανονισμό θα πρέπει να ορίζεται τί πρέπει να εννοείται με τη λέξη θεώρηση κατά το πνεύμα του άρθρου 100 Γ,

(Τροπολογία 11)

Αιτιολογική σκέψη 6β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι μερικές κατηγορίες θεώρησης δεν έχουν ακόμα ρυθμισθεί, αλλά ότι οι εκτεταμένες διατάξεις της Συνθήκης του Άμστερνταμ, καθώς και μία αποτελεσματική πολιτική, καθιστούν τη ρύθμιση αυτή επειγόντως αναγκαία στο άμεσο μέλλον,

(Τροπολογία 12)

Αιτιολογική σκέψη 6γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι πρέπει να υποβληθούν προτάσεις για μια νέα διαδικασία όσον αφορά τη θέσπιση εκτελεστικών διατάξεων,

(Τροπολογία 13)

Άρθρο -1 (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο -1

Για τους σκοπούς του παρόντος κανονισμού με τη λέξη «θεώρηση» εννοείται μία χορηγηθείσα άδεια ή ληφθείσα απόφαση ενός κράτους μέλους, που απαιτείται για την είσοδο ενός προσώπου στην επικράτειά του ενόψει:

>Αρχικό κείμενο>

>Κείμενο μετά την ψηφοφορία στο ΕΚ>

- μίας προτιθέμενης παραμονής σε ένα κράτος μέλος ή σε διάφορα κράτη μέλη η οποία δεν θα υπερβαίνει τους τρεις μήνες κατ' ανώτατο όριο[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- μίας διέλευσης από την επικράτεια ενός κράτους μέλους ή διαφόρων κρατών μελών, με εξαίρεση τη διέλευση από τη διεθνή ζώνη τράνζιτο ενός αερολιμένα και τις μετακινήσεις μεταξύ αερολιμένων ενός κράτους μέλους.

(Το Άρθρο 3 εκπίπτει)

(Τροπολογία 14)

Άρθρο 1, παράγραφος 2

>Αρχικό κείμενο>

2. Μέχρι τις 30 Ιουνίου 1996, τα κράτη μέλη θα αποφασίσουν εάν πρόκειται να απαιτούν θεωρήσεις για τους υπηκόους τρίτων χωρών οι οποίες δεν περιλαμβάνονται στο παράρτημα. Πριν από την ημερομηνία αυτή, το Συμβούλιο θα αποφασίσει σύμφωνα με τη διαδικασία του άρθρου 100Γ είτε να προσθέσει καθεμία από τις χώρες αυτές στον εν λόγω κατάλογο είτε να απαλλάξει τους υπηκόους τους από τις απαιτήσεις θεώρησης.

>Κείμενο μετά την ψηφοφορία στο ΕΚ>

2. Μέχρι τις 30 Ιουνίου

1999, τα κράτη μέλη θα αποφασίσουν εάν πρόκειται να απαιτούν θεωρήσεις για τους υπηκόους τρίτων χωρών οι οποίες δεν περιλαμβάνονται στο παράρτημα. Πριν από την ημερομηνία αυτή, το Συμβούλιο θα αποφασίσει σύμφωνα με τη διαδικασία του άρθρου 100Γ είτε να προσθέσει καθεμία από τις χώρες αυτές στον εν λόγω κατάλογο είτε να απαλλάξει τους υπηκόους τους από τις απαιτήσεις θεώρησης.

(Τροπολογία 15)

Αρθρο 1, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Ο κατάλογος των τρίτων χωρών που αναφέρονται στο παράρτημα θα ενημερώνεται τακτικά κατόπιν προτάσεως ενός κράτους μέλους ή της Ευρωπαϊκής Επιτροπής και μετά από διαβούλευση του Ευρωπαϊκού Κοινοβουλίου

(Τροπολογία 29)

Άρθρο 1, παράγραφος 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3β. Οι εκθέσεις που συντάσσονται από τις επιτροπές εμπειρογνωμόνων, που επεσκέφθησαν τη Βουλγαρία και τη Ρουμανία, και στις οποίες περιγράφεται η κατάσταση στις εν λόγω χώρες όσον αφορά τις απαιτήσεις για θεωρήσεις, υποβάλλονται στο Ευρωπαϊκό Κοινοβούλιο.

(Τροπολογία 16)

Άρθρο 2

>Αρχικό κείμενο>

Ένα κράτος μέλος δεν δικαιούται να απαιτεί θεώρηση από κάποιο πρόσωπο το οποίο επιθυμεί να διέλθει τα εξωτερικά του σύνορα και το οποίο έχει στην κατοχή του θεώρηση την οποία εξέδωσε κάποιο άλλο κράτος μέλος, στο βαθμό όπου η θεώρηση ισχύει σε όλη την Κοινότητα.

>Κείμενο μετά την ψηφοφορία στο ΕΚ>

Ένα κράτος μέλος δεν δικαιούται να απαιτεί θεώρηση

, που θα χορηγούν οι υπηρεσίες του, από κάποιο πρόσωπο, το οποίο ζητεί να πραγματοποιήσει σύντομη διαμονή στην επικράτειά του, και που κατέχει ενιαία θεώρηση ή άλλο τίτλο παραμονής ή άδεια που έχει εκδοθεί από άλλο κράτος μέλος και το οποίο του επιτρέπει να διαμένει υπό αυτή την ιδιότητα, και του οποίου η υπόλοιπη διάρκεια ισχύος είναι ανωτέρα των τεσσάρων μηνών κατά την ημέρα της εισόδου.

(Τροπολογία 17)

Άρθρο 2, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Οι απόλιδες και οι ανεγνωρισμένοι πρόσφυγες που διαμένουν στα κράτη τα οποία αναφέρονται στο άρθρο 1 υποχρεούνται να κατέχουν έγκυρη θεώρηση διαβατηρίου πριν από τη διέλευση των εξωτερικών συνόρων.

(Τροπολογίες 30 και 18)

Άρθρο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

1. Η χορήγηση των ενιαίων θεωρήσεων πραγματοποιείται βάσει των εξής κοινών προϋποθέσεων και κριτηρίων:

>Αρχικό κείμενο>

>Κείμενο μετά την ψηφοφορία στο ΕΚ>

- τα ταξιδιωτικά έγγραφα που επιδεικνύονται σε περίπτωση αίτησης θεώρησης πρέπει να ελέγχονται ως προς την κανονικότητα και τη γνησιότητά τους,

>Αρχικό κείμενο>

>Κείμενο μετά την ψηφοφορία στο ΕΚ>

- η ημερομηνία λήξης του ταξιδιωτικού εγγράφου πρέπει να είναι κατά τρεις τουλάχιστον μήνες μεταγενέστερη της τελευταίας προθεσμίας διαμονής η οποία αναφέρεται στη θεώρηση, διότι πρέπει να ληφθεί υπόψη η προθεσμία χρησιμοποίησης της θεώρησης αυτής,

>Αρχικό κείμενο>

>Κείμενο μετά την ψηφοφορία στο ΕΚ>

- το ταξιδιωτικό έγγραφο πρέπει να αναγνωρίζεται από όλα τα κράτη μέλη,

>Αρχικό κείμενο>

>Κείμενο μετά την ψηφοφορία στο ΕΚ>

- το ταξιδιωτικό έγγραφο πρέπει να ισχύει σε όλα τα κράτη μέλη,

>Αρχικό κείμενο>

>Κείμενο μετά την ψηφοφορία στο ΕΚ>

- το ταξιδιωτικό έγγραφο πρέπει να επιτρέπει την επιστροφή του αιτούντος στην χώρα καταγωγής του ή την είσοδό του σε τρίτη χώρα,

>Αρχικό κείμενο>

>Κείμενο μετά την ψηφοφορία στο ΕΚ>

- τα έγγραφα που πρέπει να υποβάλλονται παράλληλα με τα έγγραφα νομιμοποίησης για τη χορήγηση θεώρησης ορίζονται εκ των προτέρων,

>Αρχικό κείμενο>

>Κείμενο μετά την ψηφοφορία στο ΕΚ>

- η αίτηση για τη χορήγηση θεώρησης πρέπει να απορριφθεί ή η θεώρηση πρέπει να χορηγηθεί στον αιτούντα εντός περιόδου τριών μηνών[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- η ύπαρξη και η ισχύς της άδειας ή της θεώρησης επιστροφής στη χώρα αναχώρησης πρέπει να επαληθεύονται, εφόσον αυτό απαιτείται από τις αρχές της χώρας αυτής. Το ίδιο ισχύει για την τυχόν άδεια εισόδου σε τρίτο κράτος.

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη δημοσιεύουν αυτές τις πληροφορίες ώστε να είναι διαθέσιμες τουλάχιστον όταν οι ενδιαφερόμενοι επιθυμούν να έχουν πρόσβαση σε αυτές.

>Αρχικό κείμενο>

>Κείμενο μετά την ψηφοφορία στο ΕΚ>

2. Εκτός από τα προαναφερθέντα κριτήρια, τα κράτη μέλη κρίνουν πότε μία θεώρηση δεν πρέπει να χορηγηθεί, δηλαδή σε περίπτωση που η χορήγησή της συνεπάγεται κίνδυνο παράνομης μετανάστευσης και επαπειλεί τη διατήρηση της έννομης τάξης και την προστασία της εσωτερικής ασφάλειας.

(Τροπολογία 20)

Άρθρο 2β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2β

Η άρνηση χορήγησης ενιαίας θεώρησης πρέπει να μπορεί να αποτελεί αντικείμενο προσφυγής στα αρμόδια όργανα του αντίστοιχου κράτους μέλους.

(Τροπολογία 21)

Άρθρο 2γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2γ

Η ενιαία θεώρηση χορηγείται από τις διπλωματικές και προξενικές αντιπροσωπείες των κρατών μελών.

(Τροπολογία 22)

Άρθρο 2δ

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2δ

Το πρώτο εξάμηνο του έτους 1999 η Επιτροπή εκπονεί έκθεση σχετικά με την κατάσταση της εναρμόνισης της πολιτικής των κρατών μελών σχετικά με τη θεώρηση έναντι τρίτων κρατών που δεν εμφανίζονται στον κοινό κατάλογο[semigr ] η έκθεση αυτή συνοδεύεται από συμπεράσματα σχετικά με τα μέτρα που είναι ακόμα αναγκαία για να υλοποιηθεί η εναρμόνιση που προβλέπεται στο άρθρο 100 Γ.

(Τροπολογία 23)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

1. Με την επιφύλαξη των διατάξεων του άρθρου 1 η Επιτροπή θα υποβάλει πρόταση για την θέσπιση των αναγκαίων εκτελεστικών διατάξεων.

>Αρχικό κείμενο>

>Κείμενο μετά την ψηφοφορία στο ΕΚ>

2. Μετά την υποβολή της πρότασης της Επιτροπής, αυτή θα διαβιβασθεί στο Συμβούλιο και το Ευρωπαϊκό Κοινοβούλιο. Εφόσον τα δύο αυτά θεσμικά όργανα δεν προβάλουν αντιρρήσεις εντός τριών μηνών, η πρόταση θα θεωρηθεί εγκριθείσα.

>Αρχικό κείμενο>

>Κείμενο μετά την ψηφοφορία στο ΕΚ>

3. Εάν προβληθούν αντιρρήσεις και η διαβούλευση μεταξύ των τριών προαναφερθέντων θεσμικών οργάνων δεν οδηγήσει στην εξεύρεση λύσης κοινής αποδοχής και από τα τρία όργανα, τότε η Επιτροπή θα υποβάλει εντός τριών μηνών πρόταση για την τροποποίηση ή τη συμπλήρωση του παρόντος κανονισμού.

(Τροπολογία 24)

Άρθρο 3β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3β

Ο παρών κανονισμός θα αντικατασταθεί ένα έτος μετά την έναρξη ισχύος της Συνθήκης της Άμστερνταμ. Για το σκοπό αυτό η Επιτροπή θα υποβάλει πρόταση εντός ενός μηνός μετά την έναρξη ισχύος της εν λόγω Συνθήκης .

(Τροπολογία 25)

Άρθρο 4, παράγραφος 2

>Αρχικό κείμενο>

Ωστόσο, το άρθρο 1 παράγραφοι 1 και 2 και το άρθρο 2 θα αρχίσουν να εφαρμόζονται μετά από ένα μήνα.

>Κείμενο μετά την ψηφοφορία στο ΕΚ>

Ωστόσο, το άρθρο 1 παράγραφοι 1 και 2, το άρθρο 2,

καθώς και τα άρθρα 2α, 2β και 2γ θα αρχίσουν να εφαρμόζονται μετά από ένα μήνα.

(Τροπολογία 26)

Παράρτημα

>Αρχικό κείμενο>

>Κείμενο μετά την ψηφοφορία στο ΕΚ>

(Εφόσον ο κατάλογος δεν είναι σύμφωνος προς τις αρχές του τρίτου εδαφίου, της πρώτης αιτιολογικής σκέψης, θα πρέπει να τροποποιηθεί αντιστοίχως.)

(Τροπολογία 27)

Παράρτημα

>Αρχικό κείμενο>

>Κείμενο μετά την ψηφοφορία στο ΕΚ>

(Να διαγραφούν η Βουλγαρία και η Ρουμανία)

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τον καθορισμό των τρίτων χωρών των οποίων οι υπήκοοι πρέπει να διαθέτουν θεώρηση κατά τη διέλευση των εξωτερικών συνόρων των κρατών μελών (COM(93)0684 - C3-0012/94) και τον προσανατολισμό του Συμβουλίου σχετικά με την πρόταση κανονισμού του Συμβουλίου για τον καθορισμό των τρίτων χωρών των οποίων οι υπήκοοι πρέπει να είναι κάτοχοι θεώρησης κατά τη διέλευση των εξωτερικών συνόρων των κρατών μελών (11323/97-C4-0665/97 - 97/0922(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(93)0684 - C3-0012/94), ((ΕΕ C 11 της 15.1.1994, σελ. 15))

- έχοντας υπόψη την απόφαση του Δικαστηρίου των Ευρωπαϊκών Κοινοτήτων, της 10ης Ιουνίου 1997, στην υπόθεση C-392/95,

- έχοντας υπόψη την επιβεβαίωση της πρότασης της Επιτροπής, της 20ής Νοεμβρίου 1997,

- έχοντας υπόψη τον προσανατολισμό του Συμβουλίου της 14ης Οκτωβρίου 1997 (11323/97 - C4-0665/97),

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών καθώς και της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0043/99),

- έχοντας υπόψη το γεγονός ότι η επιβεβαίωση της πρότασης της Επιτροπής πραγματοποιήθηκε κάτω από περιστάσεις που είναι απαράδεκτες για το Κοινοβούλιο και ότι είναι απαραίτητο μεταξύ των θεσμικών οργάνων να υπάρχουν συμφωνίες για την εφαρμογή των αποφάσεων του Δικαστηρίου σε περιπτώσεις όπως αυτή,

1. καλεί το Συμβούλιο και την Επιτροπή να προβούν σε διαπραγματεύσεις με το Κοινοβούλιο, όσο το δυνατό συντομότερα, σχετικά με δεσμευτικές συμφωνίες όσον αφορά τις διαδικασίες που πρέπει να ακολουθηθούν μετά την ακύρωση των κανονισμών και των οδηγιών από το Δικαστήριο[semigr ]

2. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

3. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.